Төпрәле ауылына Ҡыр-Танып волосы башҡорттары 23 июль 1789 йылғы килешеү буйынса кертелгән типтәрҙәр нигеҙ һалған. Кереткән өсөн удмурттар 130 һум аҡса түләгәндәр, йыл һайын 3 һум оброк түләргә һәм Тушҡыр ауылына барған юлда күпер төҙөргә йөкләмә алғандар. Ауылға нигеҙ һалыусылар Тәтешленән Ҡалмияр ауылы кешеләре Ҡыпсаҡ, Матбий Маматов, Давна Аҙғолов, Аҡманай Әхмәров булған. Улар 10 йорт булып Төбәрле (Төпрәле) йылғаһының ике яҡ ярына ултырғандар. 1816 йылда 46, 1834 — 78, 1870 — 116, 1920 йылда — 309 типтәр йәшәгән. Хәҙерге ваҡытта ауылда башҡорттар һәм татарҙар йәшәй.